
La Junta de Govern Local, en sessió de 22/10/2024, va aprovar la convocatòria per a la concessió de subvencions per la realització d’activitats extraescolars pel curs 2024-2025 que es regirà per les bases aprovades mitjançant acord de Ple de data 22 de juliol de 2021.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de subvencions, es publica l’extracte de la convocatòria, el text complet del qual es pot consultar a la Base de Dades Nacional de Subvencions (BDNS) (http://www.pap.minhap.gob.es/bdnstrans/ca/index). 

Primer. Beneficiaris
Poden ésser beneficiaris els/les que reuneixin tots i cadascun dels següents requisits: 
a) Estar en situació de necessitat social i/o vulnerabilitat puntual. 
b) Reunir els requisits establerts en les bases específiques per cadascun dels ajuts. 
c) Preferentment, que sigui una situació sobrevinguda, no prevista, i que no hi hagi expectatives de recuperació de la situació. 
d) Estar empadronats al municipi de la Cellera de Ter amb una antiguitat mínima de tres mesos efectiva i continuada. 
e) No haver obtingut altres ajuts, aportacions d’altres administracions públiques o entitats per al mateix concepte. 
f) La signatura i la presentació de la sol·licitud impliquen l’acceptació d’aquestes bases i dedicar l’ajut atorgat a la finalitat pel qual es va concedir. 
g) Podran ser beneficiaris d’aquest ajut, aquells infants i adolescents que estiguin a càrrec de les unitats familiars i de convivència que reuneixin els requisits d’aquesta convocatòria. Seran membres computables de la unitat familiar als efectes d’aquests ajuts:
-El pare i la mare o persona progenitora en cas de família monoparental.
-El tutor/a guardador/a i els seus fills i filles sempre que hi convisquin.
-Els germans i germanes de l’alumne/a beneficiari/a de l’ajut que siguin menors de 18 anys i que convisquin al domicili familiar, o els de major edat quan tinguin una discapacitat reconeguda superior al 33%.
-També es consideren membres de la unitat familiar el cònjuge o persona que convisqui amb un vincle familiar anàleg amb la persona progenitora de l’alumne/a beneficiari/a de l’ajut així com els fills i filles no comuns sempre que hi convisquin.

Segon. Finalitat
L’objecte d’aquests ajuts consisteix en garantir la igualtat de condicions en l’accés a l’educació dels infants i joves en edat d’escolarització obligatòria, per tal que puguin disposar de suport econòmic en l’adquisició dels llibres i del material escolar complementari necessaris.

Tercer. Bases reguladores
Les bases reguladores específiques d’aquesta convocatòria van ser aprovades pel Ple de la corporació de data 22 de juliol de 2021 i publicades al BOP de Girona núm. 148 de 4 d’agost de 2021 on poden ser consultades.

Quart. Import
El pressupost màxim que es destinarà per a la concessió d’ajuts socials per la participació o realització d’activitats extraescolars serà de 1.500,00€ i anirà a càrrec de l’aplicació 231 48032.
Aquest import màxim és pel programa d’ajudes pel foment de la participació o realització d’activitats extra escolar pel curs escolar 24-25, per alumnes que cursin educació infantil, primària o secundària obligatòria en el municipi de la Cellera de Ter.
Seran subvencionables les activitats extraescolar organitzades per entitats i/o associacions i empreses privades dins de l’àmbit de la cultura, l’educació i l’esport que es realitzin en el municipi de la Cellera de Ter.
L’import màxim dels ajuts per participar en les activitats extraescolars serà el 75% del preu de l’activitat fins a un màxim de 150,00€ i és requisit per poder rebre l’ajut haver assistit a l’activitat amb un mínim d’assistència del 80%.
Les persones beneficiaries només podran rebre subvenció per la realització d’una activitat extraescolar 
En cap cas l’import podrà ser superior a la despesa justificada. Per aquesta raó, la quantitat màxima fixada per alumne/a es podrà disminuir fins a l’import de la despesa degudament justificada

Cinquè. Termini de presentació de sol·licituds
El termini per a la presentació de sol·licituds serà de 10 dies hàbils des de l’endemà de la publicació de l’extracte de la convocatòria al Butlletí Oficial de la Província de Girona.


